Kirkens organist var fra innvielsen lærer Ole J. Børke som ble avløst av Velle Vellesen før lillehamringen Gustav Lunde ble organist i 1899 og virket i stillingen til 1938 da Leif Solberg ble valgt blant mer enn 30 søkere. Komponisten og orgelkunstneren Leif Solberg var fra 1938 til 1982 organist i Lillehammer kirke. Solberg er fortsatt i en alder av 99 år (2014) å se blant publikum ved gudstjenester og konserter i kirken.